ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት ዛላምበሳ፡ ገፅ ህዝቢ ብምሒር ታሕጓስ ብንብዓት ክሕጸብ ርኤ 14 መስከረም 2018 ካብ ሓደ መትንን ዓፅምን ተፈጢርካ እሞ ድማስ ብመፅዓን እንተይኮነስ ብእመት ዝልካዕ መሬት ፈልዩካ ን20 ዓመታት ተፈላሊኻ ምንባር ክንደይ ከምዝመርር ረኻቢኡ እዩ ዝፈልጦ። ኣብ ዘላምበሳ ትነብር ወይዘሮ ማና ገብረሚካኤል ኣጋይሻ ክትቅበል ቡን ተፍልሕ ነበረት። ኣሞንጒየ ኣዛረብክዋ። "ናብዛ ከተማ ድሒሩ ዝመፀ ሰብ ተዘይኮይኑ ንሕና ኣብ ዘላምበሳ ኤርትራውን ኢትዮያውን ዝበሃል ኣፈላላይ ኣይንፈልጥን ነይርና" ብምባል ነቲ ዝነበረ ፍቕርን ሕውነትን አማዕድያ ዘኪራቶ። ኣብ መሬት ጉሎመኻዳ መዳሕነቶም ዝተቐበረ ሰባት ምስቶም ደሞም ካብ ሓደ ባሕሪ ዓሌት ዝተቐድሐ ነበርቲ ሰረሓን ኣምበሰት ገለባ ከየራኸቡ ደቂ ሰባት ብሰንኪ ዝፈጠርዎ ፀገም እናተረኣኣዩ ተፈላልዮም። ኣብ ቀላቕል ሰርሓ ዝዓረደ ኤርትራዊ መንእሰይ ኣብ ዘላምበሳ ትረከብ ሓፍትንኡ ካብ ኢዳ ሳንቲም እኳስ ሕጭል ኢላ ክትወድቃ ይሰምዕ። ኣብቲ ብበለስ ዝተሓፀረ ደጎል ቅልቅል ዝበለት ጎረዞ ኣብ ኣምበሰት ገለባ ኣብ ደምበ ኣኮኣ ዓሕ እምባሕ ተዳምፅ። ድሕሪ ዕስራ ዓመት!
